CELEX: C2006/326/104
Language: lv
Date: 2006-12-30 00:00:00
Title: Lieta C-491/06: Lūgums sniegt prejudiciālu nolēmumu — izteikts ar Vestre Landsret (Dānija) 2006. gada 28. novembra rīkojumu — Danske Svineproducenter pret Justitsministeriet

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/51
            
         Lūgums sniegt prejudiciālu nolēmumu — izteikts ar Vestre Landsret (Dānija) 2006. gada 28. novembra rīkojumu — Danske Svineproducenter pret Justitsministeriet
   
   (Lieta C-491/06)
   (2006/C 326/104)
   Tiesvedības valoda — dāņu
   Iesniedzējtiesa
   
      Vestre Landsret (Dānija)
   Lietas dalībnieki pamata procesā
   
      Prasītājs: Danske svineproducenter
   
   
      Atbildētāja: Justitsministeriet
   
   Prejudiciālie jautājumi
   
               1)
            
            
               Vai Padomes Direktīvas 91/628/EEK, kas attiecas uz dzīvnieku aizsardzību pārvadāšanas laikā (1), kurā grozījumi izdarīti ar Padomes Direktīvu 95/29/EK (2), pielikuma I nodaļas A daļas 2. punkta b) apakšpunkts un VII nodaļas 48. punkta 3. apakšpunkta trešais ievilkums ir interpretējams tādā veidā, ka dalībvalsts nedrīkst ieviest tādas pagaidu valsts tiesību normas, saskaņā ar kurām, pārvadājot cūkas, kuras sver no 40 līdz 100 kg, un pārvadāšanas ilgumam pārsniedzot astoņas stundas, katra transportlīdzekļa kravas pārvadājuma nodalījuma iekšējam augstumam, mērot no augstākā grīdas punkta līdz zemākajam griestu punktam, ir jābūt vismaz 100 cm, ja tiek izmantota mehāniskā ventilācijas sistēma?
            
         
               2)
            
            
               Vai Padomes Direktīvas 91/628/EEK, kas attiecas uz dzīvnieku aizsardzību pārvadāšanas laikā, kurā grozījumi izdarīti ar Padomes Direktīvu 95/29/EK, pielikuma I nodaļas A daļas 2. punkta b) apakšpunkts un VII nodaļas 48. punkta 3. apakšpunkta trešais ievilkums ir interpretējams tādā veidā, ka dalībvalsts nedrīkst ieviest tādas pagaidu valsts tiesību normas, saskaņā ar kurām, pārvadājot cūkas, kuras sver 40 kg un vairāk, kopējam pārvadājuma ilgumam pārsniedzot astoņas stundas, ir jāizmanto tāds transportlīdzeklis, kas, piemēram, ar paceļama jumta, kā arī pārbīdāmu grīdu vai līdzīgas konstrukcijas palīdzību, jebkurā brīdī nodrošina to, ka katra kravas pārvadājuma nodalījuma iekšējais pārbaudes augstums sasniedz vismaz 140 cm, mērot no augstākā grīdas punkta līdz zemākajam griestu punktam, un, ja dzīvnieki tiek pārvadāti vairākos kravas pārvadājuma nodalījuma līmeņos, pārējo kravas pārvadājuma nodalījumu iekšējam augstumam pastāvīgi ir jābūt vismaz 92 cm, ja pārvadājamo cūku svars vidēji ir 100 kg un tiek izmantota mehāniskā ventilācijas sistēma?
            
         
               3)
            
            
               Vai Padomes Direktīvas 91/628/EEK, kas attiecas uz dzīvnieku aizsardzību pārvadāšanas laikā, kurā grozījumi izdarīti ar Padomes Direktīvu 95/29/EK, pielikuma VI nodaļas 47. punkta D daļa “Cūkas” ir interpretējama tādā veidā, ka dalībvalstis nedrīkst ieviest tādas pagaidu valsts tiesību normas, saskaņā ar kurām, pārvadāšanas ilgumam pārsniedzot astoņas stundas, uz katriem 100 kg cūku ir jābūt nodrošinātai 0,50 m2 lielai platībai?
            
         
      (1)  Padomes 1991. gada 19. novembra Direktīva Nr. 91/628/EEK par dzīvnieku aizsardzību pārvadāšanas laikā, ar kuru groza Direktīvas 90/425/EEK un 91/496/EEK (OV L 340, 17. lpp.).
   
      (2)  Padomes 1995. gada 29. jūnija Direktīva Nr. 95/29/EK, ar ko groza Direktīvu 91/628/EEK par dzīvnieku aizsardzību pārvadāšanas laikā (OV L 148, 52. lpp.).